85-a SAT-Kongreso 2012

eta|170px|La kongresa emblemo vidigas la urban simbolon, la kasteleton Hirunda nesto
170px|eta|Blazono de Jalto

La 85-a Kongreso de Sennacieca Asocio Tutmonda (SAT) okazis en Jalto, Ukrainio, inter la 11-a kaj la 18-a de aŭgusto 2012, ĉe la Suda Bordo de Krimeo vide de la Nigra Maro. Postkongreso estis de la 18-a ĝis la 22-a de aŭgusto. Kongresejo kaj loĝejo estis en kvartalo Masandra nordoriente de la urbo inter arbaro. Ĉefa organizanto estis Jefim Zajdman.

Estis la dua fojo ke la kongreso de SAT kunvenis en Ukrainio: la unua okazo estis la 71-a SAT-Kongreso 1998 en Odeso.

 Programo 
Krom la kutimaj, tradiciaj kaj logikaj kunsidoj de la asocio (malfermaj al ĉiuj kongresanoj) okazis ankaŭ prelegoj pri fervojoj en Siberio, sindikatoj en Bulgario, loĝantaro en Krimeo, politika situacio en Kazaĥio, pacagado, kaj aliaj. Oni pridebatis la temon de la insurekcio de Nestor Maĥno, post montro de koncerna televida dokumenta filmo.

eta|maldekstre|350px|Post teatra ludo pri Ĉeĥov.
Okazis diversaj vizitoj al urbo Jalto, inter tiuj vizito al dommuzeo pri Ĉeĥov, kie okazis teatra prezentado de diversaj teatraĵoj de la menciita verkisto, al strandoj, al Nikita Botanika Ĝardeno, al palaco Masandra tra arbaro, al vinuzino, al Livadia palaco kie okazis la Jalta konferenco (februaro 1945) inter Stalin, Roosevelt kaj Churchill, kiam tiuj decidis pri la mondo post la Dua Mondmilito, al palaco Alupka, kie tiam loĝis Churchill, kun reveno per ŝipo, al urbo Sebastopolo, kie oni vizitis ĉefe la panoramon kiu montras scenojn de la Batalo de Sebastopolo kaj la arkeologiaĵojn de la greka urbo Ĥersoneso.

Distraj momentoj estis koncerto de Paŭlo Moĵajev kaj de aliaj krimeaj kantistoj.

 Vidu ankaŭ 
 SAT-Kongreso
 Sennacieca Asocio Tutmonda (SAT)

 Notoj 

 Eksteraj ligiloj 

 Oficiala kongresa retejo 
 Retejo de la gastiganta Jalta Esperanto-grupo 
 Grupo «Esperanto en Krimeo» ĉe Vizaĝlibro

12
Kategorio:Esperanto-renkontiĝoj en Ukrainio
Kategorio:Jalto
Kategorio:Esperanto-renkontiĝoj en 2012
Kategorio:2012 en Ukrainio